b'\n_START_ARTICLE_\nArgumentul revela\xc8\x9biilor inconsistente\n_START_SECTION_\nExemple particulare\n_START_PARAGRAPH_\nCre\xc8\x99tinii cred c\xc4\x83 Iisus este m\xc3\xa2ntuitorul lumii si fiul lui Dumnezeu; evreii \xc8\x99i musulmanii nu cred. \xc3\x8en mod similar, musulmanii cred \xc3\xaen originea divin\xc4\x83 a Coranului, \xc3\xaen timp ce evreii \xc8\x99i cre\xc8\x99tinii nu cred. Exist\xc4\x83 multe exemple ale unor astfel de viziuni contradictorii, schismele ideologice manifest\xc3\xa2ndu-se chiar \xc8\x99i \xc3\xaen cadrul aceleia\xc8\x99i religii. Cre\xc8\x99tinismul, de exemplu, are multe ramuri, nu toate compatibile \xc3\xaentre ele. Hinduismul, cu multiplele sale zeit\xc4\x83\xc8\x9bi v\xc4\x83zute ca manifest\xc4\x83ri ale unui singur zeu suprem, e mai deschis c\xc4\x83tre posibilitatea ca alte religii s\xc4\x83 fie \xe2\x80\x9eadev\xc4\x83rate\xe2\x80\x9d pentru cei care le urmeaz\xc4\x83, dar pe acela\xc8\x99i principiu se impune respingerea exclusivit\xc4\x83\xc8\x9bii cerut\xc4\x83 de c\xc4\x83tre fiecare din religiile avraamice._NEWLINE_\xc3\x8en plus, evenimente care confirm\xc4\x83 credin\xc8\x9ba, de tipul viziunilor si miracolelor, sunt semnalate cu regularitate \xc3\xaen toate religiile. O zeitate unic\xc4\x83 asociat\xc4\x83 cu o anumit\xc4\x83 credin\xc8\x9b\xc4\x83 sau sect\xc4\x83 ar fi trebuit fie s\xc4\x83-i determine pe adep\xc8\x9bii altor credin\xc8\x9be s\xc4\x83 aib\xc4\x83 experien\xc8\x9be miraculoase sau viziuni prin care s\xc4\x83 continue s\xc4\x83 resping\xc4\x83 \xe2\x80\x9eadev\xc4\x83rata\xe2\x80\x9d credin\xc8\x9b\xc4\x83, fie s\xc4\x83 permit\xc4\x83 altor agen\xc8\x9bi s\xc4\x83 creeze respectivele efecte._NEWLINE_Problema nu apare \xc3\xaen unele modele teologice. \xc3\xaen deism se crede c\xc4\x83 exist\xc4\x83 un Dumnezeu, dar se presupune c\xc4\x83 nu exist\xc4\x83 miracole sau revela\xc8\x9bii divine, astfel de fenomene fiind considerate ca av\xc3\xa2nd explica\xc8\x9bii naturale. \xc3\x8en unele forme de panteism (unde Dumnezeu este universul) sau \xc3\xaen pandeism (unde dumnezeu a devenit universul), apara\xc8\x9bia multor revela\xc8\x9bii divine inconsistente sau miracole ar putea rezulta \xc3\xaen mod neinten\xc8\x9bionat din \xc3\xaens\xc4\x83\xc8\x99i natura divin\xc4\x83 a universului.\n_START_SECTION_\nApari\xc8\x9bii\n_START_PARAGRAPH_\nArgumentul apare, printre altele, \xc3\xaen Dic\xc8\x9bionarul Filozofic al lui Voltaire. Se reg\xc4\x83se\xc8\x99te \xc8\x99i \xc3\xaen afirma\xc8\x9bia lui Denis Diderot, conform c\xc4\x83reia indiferent ce dovezi sunt oferite pentru existen\xc8\x9ba lui Dumnezeu \xc3\xaen cre\xc8\x99tinism, \xe2\x80\x9eun imam poate ra\xc8\x9biona \xc3\xaen acela\xc8\x99i mod\xe2\x80\x9d.'